[{"text_idx": "#000000", "text": "Beth yw Athrawon Caru Darllen?Mae\u2019r prosiect hwn yn ymwneud yn bennaf a\u0302 meithrin cariad at ddarllen ymhlith athrawon, fel y gallant deimlo yn hyderus wrth ysbrydoli eu disgyblion i wneud yr un peth."}, {"text_idx": "#000001", "text": "Mae\u2019r cynllun peilot hwn ar agor i athrawon o gyfnod allweddol 2, ond gan fod y llyfrau ar y rhestr drafod yn addas ar gyfer blynyddoedd 5 a 6, byddwn yn rhoi blaenoriaeth i athrawon sydd yn dysgu yr oedran hwn."}, {"text_idx": "#000002", "text": "Ar hyn o bryd, mae\u2019r peilot hwn yn agored i ysgolion cyfrwng Cymraeg yn unig, gan fod darpariaeth ar gyfer ysgolion cyfrwng Saesneg eisoes yn bodoli dan cynllun RTRP \u2013 ( )."}, {"text_idx": "#000003", "text": "Manteision y CynllunTra\u2019n cefnogi\u2019r amcanion sydd wrth galon Cwricwlwm i Gymru, bydd Athrawon Caru Darllen yn galluogi ac yn annog ysgolion i gofleidio ethos ysgol gyfan sy\u2019n gosod darllen er pleser yn graidd iddo. Oherwydd, fel y nodir yn y Maes Dysgu a Phrofiad Ieithoedd, Llythrennedd a Chyfathrebu, \u2018...mae\u2019r profiadau llenyddol a gynigir yn anelu at danio dychymyg a chreadigedd dysgwyr a helpu i feithrin cariad gydol oes at lenyddiaeth.\u2019[1]"}, {"text_idx": "#000004", "text": "Credwn yn gryf ei bod yn bwysig darparu cyfleoedd i athrawon ymgysylltu, mwynhau ac archwilio manteision darllen er pleser fel unigolion a datblygu eu sgiliau empathi eu hunain, tanio eu dychymyg, a gweld eu profiad bywyd yn cael ei adlewyrchu yn o\u0302l iddynt."}, {"text_idx": "#000005", "text": "Sut mae\u2019n gweithio?Bydd y peilot hwn yn sefydlu 3 Grw\u0302p Darllen Athrawon rhanbarthol, gyda\u2019r prif nod o alluogi athrawon i ddatblygu eu sgiliau a\u2019u hyder ymhellach i drafod a mwynhau llenyddiaeth \u2013 gan eu hysbrydoli i fwynhau darllen a thrafod llenyddiaeth yn y dosbarth."}, {"text_idx": "#000007", "text": "Bydd 4 sesiwn grw\u0302p darllen ym mhob rhanbarth yn ystod blwyddyn academaidd 2023/24 er mwyn trafod y llyfrau. Bydd hwylusydd yn arwain y sesiynau ac yn annog cyfranogiad gan yr holl aelodau. Bydd costau cyflenwi ar gael er mwyn rhyddhau\u2019r athrawon o\u2019r ysgol, er mwyn galluogi\u2019r sesiynnau i ddigwydd o fewn oriau gwaith arferol yn yr wythnos."}, {"text_idx": "#000008", "text": "Bydd pob ysgol sy\u2019n cymryd rhan yn y grw\u0302p darllen yn derbyn pecyn o lyfrau wedi\u2019u dethol yn ofalus, yn amrywio o lyfrau ffuglen, llyfrau ffeithiol, barddoniaeth, nofelau graffig."}]